Zamindar Bari i Lakshman Sahas

Zamindar Bari i Lakshman Sahas është një rezidencë zamindarie historike e vendosur në zonën Danga të upazilës Palash në distriktin e Narsingdit, divizioni i Dhakës së Bangladeshit. Ai është i mirënjohur për banorët e vendit si "Ukil Bari i Dangës".

Historia
Zamindar Lakshman Saha ishte themeluesi kryesor i kësaj familjeje pronare tokash feudale. Megjithatë, data e saktë kur kjo rezidencë u ndërtua nuk dihet. Pasardhësit e kësaj familjeje ishin zamindarë të vegjël nën drejtimin e zamindarëve të tjerë. Gjithësesi, ata nuk u paguan kurrë haraç zamindarëve nën të cilët ishin apo Qeverisë Britanike. Kjo pasi kjo zamindari funksiononte si një zamindari vakëfi. Lakshman Saha kishte tre djem. Djali i vogël shkoi në Indi pas ndarjes së Nënkontinentit Indian. Pak para pavarësisë së Bangladeshit nga Pakistani, edhe djali i madh u largua për në Indi. Djali i mesëm qëndroi. Ai kishte një djalë të quajtur Budha Narajan Saha, që ia shiti rezidencën Ahmed Ali Ukilit dhe u vendos në distriktin e Narajanganxhit në Bangladesh. Duke parë që Ahmed Aliu është avokat me profesion, shumë njerëz tani e njohin atë si "Ukil Bari" (nga bengalishtja ukil do të thotë avokat), mejgithëse Ahmed Ali Ukil e riemërtoi atë "Xhamina Mahal". Por për shkak se prona ishte vakëf, një organizatë e quajtur "Trusti i Bashkësisë Hindu" e zonës ka bërë një padi në gjykatë për shitjen e pronës, që është duke vijuar akoma. Për shkak të kompleksitetit të çështjes dhe mungesës së mbikëqyrjes rezidenca rrezikon prishjen.

Përshkrimi
Zamindar Bari i Lakshman Sahas është një ndërtesë dy-katëshe me 24 dhoma. Dyshemeja e ndërtesës është shtruar me gurë të fortë. Përreth ujëmbledhësit me ghate të rezidencës ndodhen disa tempuj ose manastire hindu, kopështi dhe një ndërtesë e vogël me skalitje.

Të gjitha strukturat e rezidencës janë në gjendje të mirë. Vetëm manastiret ose tempujt përreth ujëmbledhësit janë të shkatërruar. Megjithatë, njëri prej tyre, pranë ghateve mbijeton akoma në gjendje mjaft të mirë.

Shiko gjithashtu
 Zamindar Bari i Baliparës
 Zamindar Bari i Baishrashit
 Zamindar Bari i Kokilpairit
 Zamindar Bari i Delduarit
 Zamindar Bari i Hemnagarit
 Zamindar Bari Çoudhuri i Nagarpurit
 Zamindar Bari i Dhanbarit
 Zamindar Bari i Maherës
 Mojez Manzili
 Zamindar Bari i Baliadit
 Zamindar Bari i Baliatit
 Sonargaoni
 Panam Nagari
 Bikramapuri
 Hinduizmi në Bangladesh
 Historia e Bangladeshit
 Arkitektura e Bengalit
 Lista e monumenteve të rëndësishme në divizionin e Dhakës
 Lista e vendeve arkeologjike në divizionin e Dhakës

Referime

Kategoria:Ndërtesa të përfunduara në shekullin XIX
Kategoria:Pallate në Bangladesh